Ego Henricus Trecensis comes palatinus notum facio presentibus et futuris bone memorie patrem meum comitem Henricum pro remedio anime sua dedisse Cisterciensi ecclesie XX libras annui redditus in pedagio pontium assignatas ad procurandos abbates qui g[e]nerali capitulo Cisterciensi interfuerint. Ita videlicet quod quicunque pedagium illud teneret X libras in festo sancti Petri intrante augusto et X libras XVo die post Pentecostem nuntio dicte ecclesie inde persolveret. Hanc autem elemosinam a patre meo dicte ecclesie collatam laudavi et eidem ecclesie perpetuo habendam concessi. Ut que hoc ratum et notum permaneret litteris annotatum sigillo meo confirmavi. Actum Trecis anno Verbi Incarnati Mo Co octogesimo nono. Data per manum Haicii cancellarii. Nota Petri.